stanford-oval/wikipedia huggingface dataset:
Paula Fox

Paula Fox (22. huhtikuuta 1923 New York – 1. maaliskuuta 2017 New York) oli yhdysvaltalainen kirjailija.
Foxin ensimmäinen kirja ilmestyi 1966. Hän julkaisi useita lastenkirjoja, omaelämäkerrallisia romaaneja sekä muistelmateoksen. Hän voitti vuonna 1974 Newbery-mitalin lastenromaanillaan The Slave Dancer (suom. Orjalaivan vankina, WSOY 1980). Foxille myönnettiin vuonna 1978 Hans Christian Andersen -palkinto.
Fox syntyi Elsie Foxin ja Paul Hervey Foxin lapseksi 1923. Hänet adoptoitiin, ja myös hänen vuonna 1943 syntynyt tyttärensä Linda adoptoitiin. Linda synnytti vuonna 1964 Courtney Loven, joten Paula Fox on muusikon biologinen isoäiti.
Boro Din

| Boro Din> বড়দিন |
| --- | --- |
 Opiskelijaryhmä jouluparaatissa Kolkatassa Christmas Festivalin (KCF) aikana vuonna 2016.
Valtio:  Bengali
Tyyppi:  kristillinen, kulttuurinen
Noudatetaan:  Bengalin kristityt, jotkut muutkin bengalilaiset
Vietetään:  25. joulukuuta (pääpäivä)
Järjestämistiheys:  Vuosittainen
Juhlapäivän tapahtumia:   perheiden ja yhteisöiden koontumiset  joulukirkko  joulukoristeet  joululahjat  joululaulut  jouluruoat  jumalanpalvelukset 
Liittyy:  Jeesuksen syntymä
Boro Din (bengaliksi বড়দিন, Bôṛôdin), tunnetaan myös nimellä Khristmas (bengaliksi খ্রিস্টমাস, Khrisṭmas), on perinteinen bengalien nimitys joululle. Se on Bengalin kristittyjen vuoden suurin juhla. Nykypäivänä muutkin uskonnot ovat alkaneet viettää joulua Bangladeshissa ja muun Bengalin alueella.
Historia

Portugalilaiset kauppiaat ja lähetyssaarnaajat toivat kristinuskon Bengalin alueelle 1500-luvulla. Vuonna 2022 kristittyjä oli bengaleista noin prosentti.
Juhlinta

Joulua vietetään Bengalin alueella joulupäivänä 25. joulukuuta. Bengalin kristityt antavat jouluna lahjoja toisilleen ja vierailevat toistensa luona kylässä. Joulupäivänä he vierailevat kirkoissa ja tekevät perinteisiä joululeivonnaisia. Lapset saavat aikuisilta joululahjaksi rahaa tai leluja. Ihmiset tervehtivät jouluna toisiaan sanomalla ”shubho Boro Din” (’suuren päivän tervehdys’). Perinteisiä jouluruokia ovat joulukakku, pitha ja erilaiset keksit.
Maaseudulla koristeluun käytetään yleisemmin banaanipuita, omatekoisia koristeita ja kasvien lehtiä. Kaupungeissa tavallisia joulukoristeita ovat joulukuuset, ilmapallot ja käsin tehdyt koristeet. Hotelleissa ja huviloissa järjestetään erikoistapahtumia. Kirkot koristellaan jouluna jouluvaloin ja joulukuusin. Kirkkokuorot esittävät perinteisiä bengalilaisia joululauluja. Kirkossa pidetyistä jouluaaton juhlista käytetään nimeä preeti bhoj ja siellä lauletuista hymneistä nimeä kirtan.
Aiheesta muualla

Kuvia tai muita tiedostoja aiheesta Boro Din Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Boro Din
Boro din -juhlan koristusta Notre Dame Collegessa Bangladeshin Dhakassa.
Käännös suomeksi
Michael Dawson (Lost)

| Michael Dawson |
| --- | --- |

Näyttelijä(t):  Harold Perrineau Jr.
Ensiesiintyminen:  Maahansyöksy
Keskeiset jaksot:  Erilainen Merimatka Tuuliajolla Kolme minuuttia Tapaa Kevin Johnson
Henkilötiedot
Koko nimi:  Michael Dawson
Ammatti:  taidemaalari, rakennusalan työntekijä
Asuinpaikka:  New York, Yhdysvallat
Infobox OKNimi-testi OK: 
Michael Dawson on kuvitteellinen hahmo yhdysvaltalaisessa televisiosarjassa Lost, jossa häntä näyttelee Harold Perrineau Jr. Michael oli mukana Oceanic Airlinesin lennolla 815. Ammatiltaan Michael on taidemaalari ja rakennustyöntekijä. Michaelin poika on nimeltään Walt Lloyd.
Rooli > Ennen onnettomuutta

Michael oli erossa pojastaan Waltista melkein koko tämän elämän ajan. Vuosia sitten Michael oli hyvin innoissaan isäksi ja aviomieheksi tulosta, mutta Waltin äidillä Susanilla oli muita suunnitelmia. Michael luopui urastaan taidemaalarina, jotta saisi perheelleen säännöllisen toimeentulon työskentelemällä rakennustyöntekijänä. Samaan aikaan Susan meni oikeustieteelliseen. Kun Susan sai tarjouksen työstä Amsterdamissa, hän päätti ottaa Waltin mukaansa. Michael jäi yksin New Yorkiin. Ulkomailla ollessaan Susan meni lopulta naimisiin Brian Porterin kanssa, joka palkkasi hänet töihin. Michael raivostui kuullessaan Susanin avioliittoaikeista. Hän kertoi puhelimessa tulevansa Amsterdamiin hakeakseen poikansa takaisin. Suutuksissaan Michael juoksi nopeasti ulos puhelinkopista ja jäi auton alle. Michael joutui useaksi kuukaudeksi sairaalaan ja vuoden kestävään kuntoutukseen. Kaksi kuukautta onnettomuuden jälkeen Susan tuli tapaamaan häntä, saaden Michaelin luopumaan isyydestään hoitokulujen maksua vastaan. Brian adoptoi Waltin.
Useita vuosia myöhemmin Brian vieraili yllättäen Michaelin luona ja kertoi Susanin kuolleen. Silminnähden murtuneena vaimonsa kuolemasta ja Waltia peläten Brian pyysi Michaelia pitämään huolta pojasta. Tämä sai Michaelin hetkeksi suuttumaan. Ennen kuin Michael lensi Sydneystä Yhdysvaltoihin lennolla 815, hän pyysi äitiään pitämään huolta Waltista, sillä Michael ei uskonut, että hänestä itsestään olisi pojan huoltajaksi. Michaelin äiti kuitenkin kieltäytyi. Puhelun loputtua Michael huomasi Waltin seisovan vieressään. Epäselväksi jäi, kuinka paljon Walt kuuli keskustelusta.
Rooli > Saarella

Selviydyttyään lento-onnettomuudesta Michael ryhtyy etsimään Waltin koiraa Vincentiä, jonka Locke kuitenkin löytää ensin. Michael saa tietää ensimmäisenä Sunin puhuvan englantia ja myöhemmin joutuu käsikähmään Jinin kanssa löydettyään tämän kultakellon. Myöhemmin Michael lähtee Jackin löytämille luolille ja pelastaa Jackin kivikasasta.
Michael yrittää rakentaa lauttaa, jolla selviytyneet voisivat paeta saarelta, mutta Walt polttaa lautan. Michael syyttää tapahtuneesta Jiniä ja riidan aikana Sun paljastaa englannin kielen taitonsa saarelaisille. Myöhemmin Jin ja Michael rakentavat yhdessä toisen lautan. Päivää ennen lähtöä Walt tunnustaa isälleen polttaneensa ensimmäisen lautan. Michael, Walt, Jin ja Sawyer lähtevät lautalla etsimään apua ja yön aikana pieni kalastusvene saapuu lähelle. Toisiksi paljastuvat kalastajat kidnappaavat Waltin ja räjäyttävät lautan kranaatilla. Michael joutuu katsomaan toivottomana, kun Walt viedään pois.
Michael ja haavoittunut Sawyer kulkeutuvat saaren toiselle puolelle, jossa he kohtaavat Jinin, joka huutaa heille ”ne muut.” Nämä kuitenkin paljastuvat lentokoneen takaosan selviytyneiksi. Pian Ana Lucia ja Mr. Eko vakuuttuvat, ettei Michael tovereineen ole Toisia. Michael, Sawyer, Jin, Ana Lucia ja muut selviytyneet lähtevät matkalle saaren toiselle puolelle.
Myöhemmin Michael vahtii Joutsen-aseman näppäintä, ja saa yllättävän viestin tietokoneruudulle. Hän epäilee viestin lähettäjää Waltiksi. Michael ottaa ampumatunteja Lockelta, jonka jälkeen hän lukitsee tämän ja Jackin asehuoneeseen, ja lähtee etsimään Waltia. Michael kohtaa Tomin ja Pickettin, jotka ottavat hänet vangiksi. Michael viedään toisten valekylään, jossa hän tapaa Waltin. Bea antaa Michaelille listan henkilöistä, jotka Michaelin pitää tuoda heidän luokseen, sekä käskyn vapauttaa Ben. He lupaavat päästää Michaelin ja Waltin pois saarelta, mikäli Michael tottelisi käskyjä.
Michael päästetään vapaaksi, ja hän törmää Jackiin ja Kateen. Hän kertoo heille toisten valekylästä ja sen sijainnista. Saadessaan tilaisuuden Michael lavastaa Benin karkaamisen tappamalla Ana Lucian ja Libbyn sekä ampumalla itseään käteen. Hän kerää listan henkilöt (Jack, Kate, Sawyer ja Hurley) yhteen ja lähtee heidän kanssaan ”etsimään Waltia”. Pian Michael paljastaa ampuneensa Ana Lucian ja Libbyn, ja samalla Toiset tainnuttavat heidät. Michael viedään laiturille, jossa vene ja Walt odottavat. Ben selittää Michaelille tämän tehneen niin kuin käskettiin ja päästää hänet sekä Waltin lähtemään. Michael kysyy Beniltä, keitä he ovat, johon Ben vastaa ”hyviä tyyppejä”. Hurley päästetään lähtemään, ja Michael sekä Walt purjehtivat veneellä pois saarelta jättäen Jackin, Katen ja Sawyerin Toisten armoille.
Rooli > Paluu

Neljännen kauden kahdeksannessa jaksossa selviää, mitä Michaelille ja Waltille tapahtui saarelta poistumisen jälkeen. He saapuivat New Yorkiin myytyään pelastusveneensä. Michael kertoi Waltille tappaneensa Ana Lucian ja Libbyn, minkä seurauksena Walt katkaisi välinsä isäänsä ja muutti asumaan isoäitinsä luo. Michael yrittää itsemurhaa kahdesti, siinä kuitenkaan onnistumatta. Kadulla Michael törmää Tomiin, joka kertoo hänelle, ettei saari anna hänen kuolla ennen kuin hän on suorittanut tehtävänsä, ja selittää hänelle totuuden Michaelin näkemästä uutisesta. Henkilö nimeltään Charles Widmore lavasti Oceanic 815 -lentokoneen hylyn löytymisen meren pohjasta rakentamalla sellaisen ja täyttämällä sen 324 ruumiilla, jotka oli kaivettu hautausmaalta. Widmore yrittää löytää saaren ja tappaa sen asukkaat. Tom käskee Michaelin mennä vakoojaksi Widmoren Kahana-alukseen ja estää sen aikeet tuhota saari. Michael ottaa peitenimekseen Kevin Johnson ja pestautuu miehistöön. Michael yrittää räjäyttää laivan pommilla, josta tuleekin lappu, jossa lukee ”Ei vielä.” Myöhemmin Ben soittaa Michaelille ja käskee tämän sabotoida laivan koneet ja radion sekä tutkia miehistön aikeet ja motiivit. Lopuksi Ben sanoo Michaelille hänen olevan yksi ”hyvistä tyypeistä”.
Kun Sayid ja Desmond saapuvat helikopterilla Kahanalle, Sayid tunnistaa Michaelin heti ja kavaltaa hänet kapteenille. Keamy yrittää ampua Michaelin, mutta ase jumittuu. Tämän jälkeen Michael käsketään korjata laivan koneet. Michael, Jin ja Desmond saavat selville, että koko laiva on viritetty isolla pommilla, jota Keamy kontrolloi kuolleen miehen kytkimellä. Michael yrittää hidastaa räjähdystä ruiskuttamalla akkuun nestemäistä typpikaasua. Kun Ben tappaa Keamyn ja pommi virittyy, Michael käskee Jinin lähteä. Kaasun loppuessa Christian ilmestyy Michaelille ja sanoo hänelle, että ”Voit mennä nyt, Michael.” Michael kysyy kuka Christian on, mutta samalla hetkellä Kahana räjähtää ja Michael kuolee.
Kuudennella kaudella Michael ilmestyy Hurleylle varoittaen tuhoamasta lentokonetta, koska silloin kaikki ihmiset kuolisivat saarella. Michael neuvoo Hurleyn räjäyttämään Black Rockin tuhotakseen loput dynamiitit. Myöhemmin Michael kertoo saarella kuultavien kuiskausten olevan niiden ihmisten sieluja, jotka eivät voi siirtyä eteenpäin ja hänen olevan yksi niistä. Michael pyysi Hurleyta kertomaan pahoittelunsa Libbylle teostaan, jos Hurley näkee hänet vielä.
Suunnistuksen maailmanmestaruuskilpailut 2015

32. suunnistuksen maailmanmestaruuskilpailut järjestettiin Skotlannin Invernessissä 31. heinäkuuta – 7. elokuuta 2015.
Tulokset > Miehet > Sprintti, 4,1 km

2. elokuuta, Forres
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Jonas Leandersson | 13.12,1 |  |
| 2 |  | Martin Hubmann | 13.14,0 | +1,9 |
| 3 |  | Jerker Lysell | 13.16,6 | +4,5 |
| 4 |  | Mårten Boström | 13.19,9 | +7,8 |
| 5 |  | Yannick Michiels | 13.20,0 | +7,9 |
| 6 |  | Daniel Hubmann | 13.21,0 | +8,9 |
Tulokset > Miehet > Keskimatka, 6,2 km

4. elokuuta, Darnaway
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Daniel Hubmann | 34.23 |  |
| 2 |  | Lucas Basset | 34.26 | +0.03 |
| 3 |  | Olle Boström | 34.36 | +0.13 |
| 4 |  | Magne Dæhli | 34.49 | +0.26 |
| 5 |  | Fabian Hertner | 34.58 | +0.35 |
| 6 |  | Oleksandr Kratov | 35.08 | +0.45 |
Tulokset > Miehet > Pitkä matka, 15,5 km

7. elokuuta, Glen Affric
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Thierry Gueorgiou | 1.39.46 |  |
| 2 |  | Daniel Hubmann | 1.40.11 | +0.25 |
| 3 |  | Olav Lundanes | 1.40.43 | +0.57 |
| 4 |  | Frédéric Tranchand | 1.41.26 | +1.40 |
| 5 |  | Fabian Hertner | 1.41.44 | +1.58 |
| 6 |  | Matthias Kyburz | 1.42.21 | +2.35 |
Tulokset > Miehet > Viesti

5. elokuuta, Darnaway
| Sija | Maa | Kilpailijat | Aika | Ero |
| --- | --- | --- | --- | --- |
| 1 |  | Fabian Hertner Daniel Hubmann Matthias Kyburz | 1.41.40 |  |
| 2 |  | Øystein Kvaal Østerbø Carl Godager Kaas Magne Dæhli | 1.43.30 | +1.50 |
| 3 |  | Vincent Coupat Lucas Basset Frédéric Tranchand | 1.43.52 | +2.12 |
| 4 |  | Scott Fraser Graham Gristwood Ralph Street | 1.44.29 | +2.49 |
| 5 |  | Jan Procházka Jan Šedivý Vojtěch Král | 1.45.25 | +3.45 |
| 6 |  | Sander Vaher Lauri Sild Timo Sild | 1.45.39 | +3.59 |
Tulokset > Naiset > Sprintti, 3,8 km

2. elokuuta, Forres
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Maja Alm | 13.32,5 |  |
| 2 |  | Nadija Volynska | 14.12,3 | +39,8 |
| 3 |  | Galina Vinogradova | 14.24,5 | +52,0 |
| 4 |  | Sara Lüscher | 14.26,5 | +54,0 |
| 5 |  | Hanny Allston | 14.26,7 | +54,2 |
| 6 |  | Minna Kauppi | 14.27,1 | +54,6 |
Tulokset > Naiset > Keskimatka, 5,3 km

4. elokuuta, Darnaway
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Annika Billstam | 35.46 |  |
| 2 |  | Merja Rantanen | 36.36 | +0.50 |
| 3 |  | Emma Johansson | 37.04 | +1.18 |
| 4 |  | Ida Bobach | 37.32 | +1.46 |
| 5 |  | Catherine Taylor | 37.45 | +1.59 |
| 6 |  | Nadija Volynska | 37.54 | +2.08 |
Tulokset > Naiset > Pitkä matka, 9,7 km

7. elokuuta, Glen Affric
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Ida Bobach | 1.15.35 |  |
| 2 |  | Mari Fasting | 1.18.19 | +2.44 |
| 3 |  | Svetlana Mironova | 1.18.39 | +3.04 |
| 4 |  | Tove Alexandersson | 1.18.46 | +3.11 |
| 5 |  | Natalja Vinogradova | 1.19.01 | +3.26 |
| 6 |  | Catherine Taylor | 1.19.36 | +4.01 |
Tulokset > Naiset > Viesti

5. elokuuta, Darnaway
| Sija | Maa | Kilpailijat | Aika | Ero |
| --- | --- | --- | --- | --- |
| 1 |  | Maja Alm Ida Bobach Emma Klingenberg | 1.49.06 |  |
| 2 |  | Heidi Bagstevold Mari Fasting Anne Margrethe Hausken Nordberg | 1.52.08 | +3.02 |
| 3 |  | Helena Jansson Annika Billstam Emma Johansson | 1.52.17 | +3.11 |
| 4 |  | Saila Kinni Merja Rantanen Minna Kauppi | 1.52.41 | +3.35 |
| 5 |  | Julia Gross Judith Wyder Sara Lüscher | 1.54.14 | +5.08 |
| 6 |  | Denisa Kosová Adéla Indráková Jana Knapová | 1.57.49 | +8.43 |
Tulokset > Sekakilpailu > Sprinttiviesti

1. elokuuta, Nairn
| Sija | Maa | Kilpailijat | Aika | Ero |
| --- | --- | --- | --- | --- |
| 1 |  | Emma Klingenberg Tue Lassen Søren Bobach Maja Alm | 1.00.54 |  |
| 2 |  | Elise Egseth Håkon Jarvis Westergård Øystein Kvaal Østerbø Anne Margrethe Hausken Nordberg | 1.02.15 | +1.21 |
| 3 |  | Tatjana Rjabkina Gleb Tihonov Andrei Hramov Galina Vinogradova  | 1.02.20 | +1.26 |
| 4 |  | Rahel Friederich Martin Hubmann Matthias Kyburz Judith Wyder | 1.02.25 | +1.31 |
| 5 |  | Lilian Forsgren Jerker Lysell Jonas Leandersson Karolin Ohlsson | 1.02.32 | +1.38 |
| 6 |  | Jenny Patana Severi Kymäläinen Mårten Boström Merja Rantanen | 1.02.59 | +2.05 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Tanska | 4 | 0 | 0 | 4 |
| 2 |  Sveitsi | 2 | 2 | 0 | 4 |
| 3 |  Ruotsi | 2 | 0 | 4 | 6 |
| 4 |  Ranska | 1 | 1 | 1 | 3 |
| 5 |  Norja | 0 | 4 | 1 | 5 |
| 6 |  Suomi | 0 | 1 | 0 | 1 |
| 6 |  Ukraina | 0 | 1 | 0 | 1 |
| 8 |  Venäjä | 0 | 0 | 3 | 3 |
| Yhteensä | Yhteensä | 9 | 9 | 9 | 27 |
Aiheesta muualla

Viralliset kotisivut (englanniksi) (arkistoitu versio)
Suunnistuksen maailmanmestaruuskilpailut
1966 | 1968 | 1970 | 1972 | 1974 | 1976 | 1978 | 1979 | 1981 | 1983 | 1985 | 1987 | 1989 | 1991 | 1993 | 1995 | 1997 | 1999 | 2001 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2021 | 2022 | 2023
Siiri Lehmonen

| Siiri Lehmonen |
| --- | --- |
 Siiri Lehmonen
Henkilötiedot
Syntynyt: 22. huhtikuuta 1923 Viitasaari
Kuollut: 18. huhtikuuta 1993 Viitasaari
Tiedot
Puolue:  SKDL
Siiri Alina Lehmonen (22. huhtikuuta 1923 Viitasaari – 18. huhtikuuta 1993 Viitasaari) oli suomalainen poliitikko, SKDL:n kansanedustaja (1958–1979) Vaasan läänin itäisestä ja Keski-Suomen läänin vaalipiiristä. Lehmonen oli neljästi presidentin valitsijamies sekä Viitasaaren kunnanvaltuuston varapuheenjohtaja. Lehmonen toimi aktiivisesti myös Suomen Kommunistisessa Puolueessa ja Suomen Naisten Demokraattisessa Liitossa. Lehmoselle myönnettiin kunnallisneuvoksen arvonimi vuonna 1981.
Lehmonen oli opiskellut Sirola-opistossa ja Moskovassa. Ennen kansanedustajaksi tuloaan Lehmonen työskenteli kansandemokraattisten järjestöjen ja kommunistisen puolueen palveluksessa. Lehmonen nousi eduskuntaan vuoden 1958 eduskuntavaaleissa, joissa SKDL sai suuren vaalivoiton ja siitä tuli 50 edustajapaikalla eduskunnan suurin puolue.
Lehmonen tunnettiin kansanedustajana, joka ajoi köyhien ja syrjäisten alueiden ihmisten asiaa. Eduskunnassa Lehmonen keskittyi erityisesti sosiaali- ja terveydenhuollon kysymyksiin.
Viikonloppuisin Lehmonen kiersi vaalipiirissä puhujanmatkoilla. Loistavana esiintyjänä pidetyn Lehmosen tilaisuuksiin tultiin matkojen päästä. Lehmosesta tuli Viitasaarella tunnettu hahmo ja käsite: tuli tavaksi sanoa "laitetaan Siiri asialle". Maalaisliiton ja SDP:n valta-alueella Viitasaarella Lehmosta äänestettiin yli puoluerajojen. Hänet valittiin eduskuntaan kuudesti.
Lehmonen jäi pois eduskunnasta vuonna 1979. Lehmosen vetäytyminen näkyi myös SKDL:n selvästi pudonneissa äänimäärissä. Hänen jälkeensä Viitasaarelta ei valittu vuosikymmeniin omaa kansanedustajaa. Seuraava paikkakunnalta eduskuntaan noussut oli perussuomalaisten Teuvo Hakkarainen.
Lehmonen kuului 30 vuotta Viitasaareen kunnanvaltuustoon. Toimittaja Unto Hämäläinen kirjoitti Lehmosen muistokirjoituksessa Helsingin Sanomissa: "Lehmosen valtuustopuheiden omaperäisestä huumorista ja kirpeästä sanankäytöstä kiertää lukuisia tarinoita. Jos Lehmonen oli pahalla päällä, poliittiset vastustajat kiersivät hänet kaukaa."
Zeth Höglund

Zeth Höglund vuonna 1902.
Carl Zeth ”Zäta” Konstantin Höglund (29. huhtikuuta 1884 – 13. elokuuta 1956) oli ruotsalainen sosialisti ja journalisti, joka toimi Tukholman pormestarina vuosina 1940–1950.
Elämä

Höglund varttui Göteborgissa keskiluokkaisessa perheessä. Höglund oli perheen kymmenestä lapsesta nuorin ja ainoa poika. Hänen vanhempansa olivat hyvin uskonnollisia, mutta eivät pitäneet kirkon hierarkiasta eivätkä tavasta, jolla valtio käytti kirkkoa hyväksi suhteessa ihmisiin. Höglundista tuli myöhemmin ateisti. Höglund valmistui vuonna 1902. Hänen arvosanansa eivät poikennet juurikaan muiden arvosanoista eli Höglundin koulumenestys oli melko tavanomainen. Pian valmistumisen jälkeen hän sai työpaikan Göteborgs-Postenista.
Höglundin ensimmäiset sosialistiset ajatukset heräsivät hänen ollessa lukiossa. Koulukirjojen sijasta hän alkoi opiskella saksalaisten sosialistien, kuten Karl Marxin, Ferdinand Lassallen ja Wilhelm Liebknechtin sekä ruotsalaisten Axel Danielssonin ja Hjalmar Brantingin kirjoittamia kirjoja.
Ensimmäisen maailmansodan aikana Höglund toimi aktiivisesti sotaa vastustaneessa liikkeessä ja osallistui muun muassa kuuluisaan antimilitaristiseen Zimmerwaldin kokoukseen.
William Hugh Smith

William H. Smithin kotitalon paikalla sijaitseva kyltti Wedoweessa, Alabamassa.
William Hugh Smith (28. huhtikuuta 1826 – 1. tammikuuta 1899) oli yhdysvaltalainen republikaanisen puolueen poliitikko. Hän toimi Alabaman kuvernöörinä rekonstruktion aikana 1868–1870.
Smithiä edelsi Wager Swayne ja seurasi Robert B. Lindsay. Hän kuoli Birminghamissa, Alabamassa 72-vuotiaana.
Rita Levi-Montalcini

| Rita Levi-Montalcini |
| --- | --- |
 Levi-Montalcini vuonna 2009
Henkilötiedot
Syntynyt: 22. huhtikuuta 1909 Torino, Italia
Kuollut: 30. joulukuuta 2012 (103 vuotta) Rooma, Italia
Koulutus ja ura
Tutkimusalue:  neurologia
Palkinnot:   Nobelin lääketieteen palkinto (1986) National Medal of Science (1987)
Rita Levi-Montalcini (22. huhtikuuta 1909 Torino – 30. joulukuuta 2012 Rooma) oli italialainen neurologi. Hänelle myönnettiin vuoden 1986 Nobelin lääketieteen palkinto yhdessä yhdysvaltalaisen Stanley Cohenin kanssa. Palkinto annettiin solujen kasvutekijöihin liittyvistä solubiologiaa mullistaneista tutkimuksista. Levi-Montalcini oli 103-vuotiaana pisimpään elänyt Nobel-palkinnon saaja. Hän oli Italian elinikäinen senaattori vuodesta 2001.
Nobel-palkinto

Nobel-palkinto annettiin solujen ja elinten kasvun ymmärtämisestä. Levi-Montalcini ja Stanley Cohen löysivät hermokasvutekijän (Nerve Growth Factor, NGF) ja epidermaalisen kasvutekijän (Epidermal Growth Factor, EGF). He osoittivat, miten solun kasvua ja erilaistumista säädetään. Löydöt olivat uraauurtavia perustutkimuksen kannalta. Ne auttoivat myös ymmärtämään monia tauteja kuten dementiaa ja kasvaimia sekä haavojen paranemista. Keksinnön uskottiin parantavan hoitomenetelmiä ja edistävän lääkkeiden kehitystä.
NGF oli ensimmäinen tunnettu neurotrofinen tekijä. Neurotrofiset tekijät ovat valkuaisaineita, jotka säätelevät hermoston kehitystä ja toimintaa. Hermon kasvutekijän tuotanto lisääntyy tulehduksissa ja niillä on yhteyksiä moniin sairauksiin, muun muassa Alzheimerin tautiin, masennukseen, kipuun ja astmaan. EGF stimuloi ihon ja silmän sarveiskalvon kehitystä. Myöhemmin Cohen ja muut osoittivat, että EGF stimuloi useiden erilaisten solujen kehitystä. Myöhemmin on löydetty useita muitakin kasvutekijä, kuten DGF, interleukiini FGF ja ECGF.
Ura

Levi-Montalcini päätti opiskella lääketiedettä perhetuttavan kuoltua syöpään. Hän opiskeli Torinossa lääketiedettä 1930–1936 Giuseppe Levin ohjaamana. Valmistuttuaan hän työskenteli Levin assistenttina. Benito Mussolinin vuonna 1938 julistama Manifesto della Razza ja juutalaisvastaiset lait heikensivät hänen tieteellistä uraansa Italiassa. Syyskuussa 1946 hän sai professori Victor Hamburgerilta kutsun lukukaudeksi Washingtonin yliopistoon St. Louisissa (Missouri, Yhdysvallat). Lukukausi venyi 30 vuodeksi. Yhdysvalloissa hän eristi yhteistyössä Cohenin kanssa epidermaalisen kasvutekijän (Epidermal Growth Factor, EGF) syöpäkudoksesta, jossa hermot kasvoivat nopeasti. He loivat käsitteen neurotrofinen tekijä. Levi-Montalcini sai professorin arvon vuonna 1958. Vuodesta 1962 hän työskenteli sekä Roomassa että St. Louisissa. Hän ohjasi Roomassa neurobiologian tutkimuskeskusta 1961–1969 ja solubiologian laboratoriota 1969–1971.
Perhe

Levi-Montalcinin perhe on sefardijuutalainen. Isä Adamo Levi oli sähköinsinööri ja lahjakas matemaatikko. Äiti Adele Montalcini oli lahjakas maalari. Vanhin veli Gino Levi-Montalcini (k. 1974) oli kuuluisa italialainen arkkitehti ja professori Torinossa. Viisi vuotta vanhempi sisko Anna elää Torinossa. Kaksossisko Paola Levi-Montalcini (k. 2000) oli tunnettu maalari. Levi-Montalcini on kirjoittanut omaelämäkerran vuonna 1988: In Praise of Imperfection: My Life and Work. Basic Books, New York.
Palkinnot ja kunnianosoitukset

Vuonna 1968 Levi-Montalcini valittiin kymmenentenä naisena Yhdysvaltain kansallisen tiedeakatemian jäseneksi. Hän sai Nobel-palkinnon vuonna 1986. Samana vuonna hänelle myönnettiin myös Albert Lasker -palkinto lääketieteellisestä perustutkimustyöstä.
Vuonna 1987 hän sai National Medal of Sciencen. Palkinnon myöntää Yhdysvaltain presidentti merkittävästä tieteellisestä saavutuksesta.
Vuonna 2001 Italian presidentti Carlo Azeglio Ciampi nimitti Levi-Montalcinin Italian elinikäiseksi senaattoriksi.